Bologna

Bologna on kaupunki Emilia-Romagnassa.


 * Kaunis ja ihana Bologna! Vietin siellä seitsemän vuotta elämästäni. Ehkä elämäni kauneimmat.
 * Pier Paolo Pasolini (1922-1975)

Yleistä
Emilia-Romagnan pääkaupunki Bologna on tunnettu kauneudestaan, vauraudestaan, vasemmistolaisuudestaan ja keittiöstään. Etruskien perustama ja roomalaisten myöhemmin asuttama Bologna oli 1400-luvulla Bentivoglion suvun alaisena, kunnes se liitettiin Kirkkovaltioon.

Lentäen
Bolognan Marconin lentokenttä ( sijaitsee kuusi kilometriä luoteeseen kaupungin keskustasta. Kentällä on kaksi terminaalia. A-terminaali on kaikille saapuville lennoille sekä Euroopan lähteville lennoille. Mannertenväliset lennot lähtevät B-terminaalista.

Taksi on kätevin tapa päästä lentokentältä keskustaan. Tavallisesti taksimatka maksaa noin 15 euroa. Vaihtoehtoisesti voit ottaa Bologna Aerobusin, joka kulkee 15 minuutin välein keskustaan aamusta puoleenyöhön. Matka kestää 20 minuuttia ja maksaa noin 5 euroa.

Autolla
Bologna on kahden tunnin ajomatkan päässä Milanosta A1-tien varrella. Sama tie yhdistää Bolognan myös Firenzee (1 tunti) ja Roomaan (3 tuntia). A13-tie vie Venetsiaan ja Padovaan ja A14-tie vie Riminiin, sekä Adrianmeren rannikolle. Kaikki moottoritiet (autostrade) ovat maksullisia, joten budjettimatkaajan kannattaa käyttää SS-teitä (strade statali). Moottoriteillä saa ajaa 130 km/h ja SS-teillä 110 km/h.

Junalla
Bologna Centrale sijaitsee Piazza Medaglie d'Orolla kaupungin keskustasta pohjoiseen, jonne on 15 minuutin kävelymatka. Bolognan rautatieasema on Italian rautateiden risteyskohdassa ja junayhteydet ovat tämän vuoksi hyvät eri puolille Italiaa. Esimerkiksi matka Bolognasta Milanoon kestää 2 tuntia, Firenzeen 1 tunnin, Venetsiaan 2 tuntia, Roomaan 3 tuntia, Riminiin 1,5 tuntia ja Napoliin 5 tuntia.

Bussilla
Bolognaan on suora bussiyhteys muun muassa Lontoon Victoria Stationilta ja matka kestää noin vuorokauden. Italian sisäisiä bussiyhteyksiä on Milanoon ja Anconaan.

Autolla
Pyri välttämään autoilemista kaupungin keskustassa. Keskusta on pieni ja helposti tavoitettavissa jalkaisin tai julkisilla kulkuneuvoilla. Pysäköinti on erittäin vaikeaa.

Bussilla
Bolognassa on toimiva oranssien bussien verkko, joka kattaa kaupungin keskustan ja lähiöt. Bussiliikennettä pyörittää ATC (Trasporti Pubblici Bologna).

Kävellen
Bolognan rautatieaseman (Bologna Centrale) lähellä olevalta Piazza XX Settembrelta on reilun 15 minuutin kävelymatka Via dell'indipendenzaa pitkin upealle Piazza Maggiorelle jonka ympäristössä, noin 10min kävelymatkan säteellä, sijaitsee runsaasti mielenkiintoisia kohteita.

Metrolla
Bolognan metron rakennustyöt aloitettiin vuonna 2004. Metrolinjoja on yksi, jonka varrella on 24 asemaa. Metron pitäisi valmistua vuoteen 2010 mennessä.

Tee
Elokuvat
 *  Kymmenen minuutin kävelymatkan päässä keskustasta lounaaseen. Maanantaisin esitetään englanninkielisiä, muina päivinä elokuvia muilla kielillä.

Teatteri
 *  Vuonna 1763 yliopistokortteliin avattu teatteri, jossa Wagner halusi kantaesittää yhden oopperoistaan. Avoinna kesäkuusta syyskuuhun.

Urheilu
 *  Bologna FC pelaa joka toinen viikonloppu kotiottelunsa arkkitehtuurisesti sykähdyttävällä Renato Dall'Aralla. Toisen päätykatsomon luona olevassa kellotornissa sijaitsee Bologna FC:n museo.

Baarit & pubit

 *  Suuri ja persoonallinen baari yliopistokorttelissa. Yksi kaupungin parhaista jazzklubeista. Elävää musiikkia joka ilta kello 22 alkaen.


 *  Yliopistokorttelin laidalla sijaitseva irlantilainen pubi, joka on usein täynnä opiskelijoita ja muita nuoria.


 *  Sympaattinen makujen maailma. Täällä on esimerkiksi erilaisia teelaatuja pari hyllyllistä, hyviä viinejä, italialaisten pienpanimoiden oluita sekä pieniä ruoka-annoksia. Ehkä satut paikalle silloin, kun parhaita viinejä maistellaan 2€/lasi tai kun paikallinen kansantanssiporukka harjoittelee. Kenties sinuakin pyydetään tanssimaan.


 *  Viihtyisä bistro vanhalla torialueella keskustassa.

Nuku
Bologna ei ole suuri turistikaupunki, joten se ei juuri tarjoa turisteille edullisia majapaikkoja. Hotellihuone kannattaa varata etukäteen, sillä hotellit ovat usein täynnä ammattimessujen vuoksi.

Keskihintaiset

 *  Keskeisellä paikalla keskustassa. Bolognan hotellien hintatasoon nähden edullisin ja viihtyisin. Lentokenttäbussi tulee aivan lähelle

Hintavat

 *  Palazzo Ghisilardi Favassa sijaitsevan Baglionin hotellin vanhimmat osat ovat 1500-luvulta. Huoneet on sisustettu ylellisesti ja varustelu on kattavaa.
 *  Hiljaisella sivukadulla Bolognan keskustassa Palazzo Comunalea vastapäätä.

Jatka matkaa
Bologna Bologna Bologne Bologna ボローニャ Bologna Bolonia Bolonha Болонья wts:Category:Bologna